সম্প্রতি সরেজমিনে দেখা যায়, উত্তরবঙ্গের প্রবেশদ্বার সিরাজগঞ্জ জেলার সদর উপজেলা ও বেলকুচি উপজেলার অনাবাদি ১ হাজার ৪১ একর জমিতে গড়ে উঠছে এ শিল্পনগরী। এখানকার বেশিরভাগ জমিই কৃষিকাজ ও বসবাসের অনুপযুক্ত। নির্ধারিত সীমানায় সাইনবোর্ড টাঙানো হয়েছে। কোথাও কোথাও ভূমি উন্নয়নের কাজ হয়েছে। চূড়ান্তভাবে ভূমি উন্নয়নের কাজ শুরুর জন্য অত্যাধুনিক মেশিন বসানো হয়েছে। সংশ্লিষ্টদের মাধ্যমে আনুষ্ঠানিকভাবে উদ্বোধন করে পুরোদমে জমি উন্নয়নের কাজ শুরু করতে চান উদ্যোক্তারা।